
Setmana del 16 al 22 de juliol del 2008 


IEst at espanyol li ha venut a Nferroc sis torpedes MK46 MD-2 pel preu dL euro amb la intenci de millorar les relacions bilaterals 


Okupació i centres socials 


Antimonàrquic 


Tres persones resisteixen a la teulada i són detingudes Pels fets de la crema de fotos dels reis borbons 


Desallotjada La Gorda de 
Sant Andreu de Palomar 


Sant Andreu del Palomar/ 
Barcelona.- La Gorda, una 
casa okupada situada al car¬ 
rer Gran de Sant Andreu, 
tenia ordre de desallotjament 
per dilluns 14 de juliol a les 7h 
del matí. Puntualment va 
aparèixer un dispositiu policial 
format per al voltant de set 
furgones d'antiavalots dels 
mossos d’esquadra. En primer 
lloc, van treure a dues person¬ 
es que s'havien encadenat a 
la façana, les van identificar i 
les van deixar marxar. Però 
per baixar a les tres noies que 
es van enfilar a la teulada, els 


mossos van haver de llogar 
una grua i no va ser fins les 11 
del matí que aconseguiren 
baixar-les. Posteriorment, se 
les van endur detingudes. A la 
tarda, unes 40 persones es 
van concentrar davant la 
comissaria dels mossos de 
Travessera de les Corts per exi¬ 
gir la llibertat de les 
detingudes. Finalment cap a 
les vuit de la tarda les tres 
noies van ser alliberades. 
Dimarts 15, van comparèixer 
a jutjats per prestar 
declaració davant del jutge. 

Condemnats a 2.700 euros 
els dos joves de Girona 


Madrid.- L’Audiència Nacional 
va condemnar el passat 10 de 
juliol als dos joves que van cre¬ 
mar fotografies dels Reis a 
Girona al setembre de 2007, a 
quinze mesos de presó substi- 
tuïbles pel pagament de 
multes de 2.700 euros acusats 
d'un delicte d’injúries contra la 
Corona. 

La resolució judicial, estableix 
que “la Constitució espanyola 
reconeix el dret a la llibertat 
d'expressió i a la participació 
política fins i tot de qui són con¬ 
traris al sistema constitucional”, 
encara que “qüestió distinta és 
quan en abús d’exercici del 
dret es pretén menyscabar la 
dignitat d'un altre, en aquest 


cas, la Institució de la Corona". 
El fiscal Ignacio Gordillo va 
sol·licitar que l'Audiència 
Nacional imposés a cadascun 
dels acusats el pagament de 
5.400 euros, encara que el tri¬ 
bunal ha dictat la mateixa fal¬ 
lada que va dictar al novem¬ 
bre de 2007. Roura i Stern van 
ser jutjats aquest mes pel jutge 
central penal, José Maria 
Vàzquez Honrubia, encara 
que el Ple de la Sala penal va 
ordenar repetir la vista amb 
altre magistrat perquè aquest 
no va permetre als acusats a 
expressar-se en català, amb el 
que “va vulnerar el seu dret a 
l’última paraula". 

No a la MAT 

Dues màquines més de la 
MAT apareixen cremades 


Centelles/Osona.- La setmana 
passada es van incendiar dues 
màquines retroexcavadores 
que treballaven en les obres 
d'instal.lació de torres elèc¬ 
triques de la línia MAT a 
Centelles. Aquesta és la sego¬ 
na vegada que es cremen 
màquines d'aquest tipus a la 
comarca. Segons els bombers 


de la Generalitat el foc va 
afectar dos retroexcavadores i 
dos remolcs situats a la zona de 
L'Ollic. L'incendi, que va 
començar cap a les 00:20h, no 
va afectar cap zona forestal ni 
va causar ferits ja que ningú 
estava treballant en aquest 
hora. 

Llibertat Franki 

Per l’acció al pont de sabadell del 26 de maig 


Absoltes les dues 
solidàries amb en Franki 


Sabadell/Vallès Occidental.- El 
passat 8 de juliol, el jutjat 
número 1 de Sabadell va 
absodre a les dues solidàries 
que es van penjar el passat 26 
de maig al pont de la Rambla 
Ibèria de Sabadell per dema¬ 
nar la llibertat d'en Franki de 
Terrassa. Cap a les onze del 
matí van ser despenjades i 
detingudes pels Mossos 
d’Esquadra i van restar més de 
sis hores a comissària. Després 
de declarar a jutjats la fiscalia 
va efectuar una petició d’un 
any de presó per resistència i 
desobediència. 

El dia 18 de juny es va realitzar 
el judici al jutjat de lo penal 
número 1 de Sabadell en el 
qual, malgrat no es demostrés 


que les dues solidàries s'havien 
resistit a l'autoritat, la fiscal va 
matenir la petició d'un any de 
presó. 

El passat 8 de juliol les dues 
solidàries van recollir la sentèn¬ 
cia en la qual es considera fets 
provats que «... actuando de 
común acuerdo, el dia 26 de 
mayo procedieron a colgarse 
del puente situado en la ronda 
Iberia para reivindicar la liber- 
tad de Franki...". Alhora, s’absol 
a les dues solidàries consider¬ 
ant que "ante la duda razon- 
able de que efectivamente los 
acusados recibieran de forma 
clara, concisa y terminante- 
mente las indicaciones de los 
agentes actuantes..» 

Presos i preses en lluita 

El pres ja du vint-i-dos anys a la presó 


Amadeu Casellas en vaga 
de fam des de fa 22 dies 


Catalunya.- El pres osonenc 
Amadeu Caselles ja fa vint-i- 
dos dies que està en vaga de 
fam. L'Amadeu reclama que 
es posi un límit a la seva con¬ 
demna (ja fa vint-i-dos anys 
que és a la presó), ja que tot i 


haver expedit, ell continua a la 
presó. Però continuen esperant 
la resposta de la jutgessa, que 
oralment havia reconegut 
aquest dret del pres, però que 
ara encara no ha decidit res. 

Crisi energètica 

Nou accident nuclear a Vandellòs U 


Vandellós/Tarragona.- El Con¬ 
sell Seguretat Nuclear (CSN) 
va penjar el dia 11 de juliol un 
nou succés nuclear, ocor¬ 
regut a Vandellòs II, notifica- 
ble a la seva web on diu que: 
"el titular de la central ha rec¬ 
ollit aproximadament 1 litre de 
terra contaminada procedent 
de les proximitats del taller 
calent de la instal·lació (on es 
manegen peces i eines de la 
zona controlada). La contam¬ 
inació va ser detectada en la 


càrrega d'un camió pel pòrtic 
de sortida de vehicles de la 
central. El personal ha recollit i 
segregat de la terra afectada 
una partícula radioactiva que 
conté cobalt 60 i manganès 
54. A continuació ha procedit 
a verificar la neteja de la zona 
de procedència i la resta de 
la càrrega del camió." El CSN 
ha qualificat l'accident al 
Nivell 0. Una vegada més, 
com ja va passar a Ascó, 
s'utilitza pel CSN la terminolo¬ 


gia de partícula per minimitzar 
allò que en realitat és conse¬ 
qüència d'una fuita nuclear. 
El CSN no informa sobre una 
dada importantíssima com és 
el tamany de la partícula 
trobada i aquest fet és fona¬ 
mental per a determinar els 
impactes que pot ocasionar 
la seva dispersió amb possi¬ 
bles conseqüències molt 
greus per la salut de les per¬ 
sones. 

El temps 



Dimarts 22 


L’agenda 


Dissabte 19 de juliol - a partir de les 18h a la platja de 

BOGATELL I DESPRÉS AL PARC - <M> L4 POBLENOU 


Mulla t pel dret a la vivenda 


Del 18 al 20 de juliol - cnt c/florida, 40 - cornellà 


Jornades antipresons 


Del 18 al 20 de juliol - Cerdanyola del vallès 
http://null-lab.hacklabs.org/mediaw/index.php/Programa 

HackParade 2008 


Del 25 al 27 de juliol - poble de clua (montsec) 
http://alliberamentterra.blogspot.com // 628483215 

Jornades per ralliberament de la terra 


A PARTIR DEL DIJOUS 24 DE JULIOL -WWW.SINDOMINIO.NET/AHTEZ 


Acampades contra el TAV 


Edita: Col·lectiu Zitzània des de l’Espai Obert 
www.sindominio.net/zitzania 
zitzania@sindominio.net // 93.530.68.76 (dimarts) 


Llibertat d’expressió 

10 anys del 
tancament 
d’Egin 

Andoain/Euskal Herria-, Una 
caravana de cotxes va sortir 
aquest dimarts 15 de juliol 
sobre les 11.00h del matí des 
de Martin Ugalde Kultur Parkea 
cap a l'antiga seu del rotatiu 
“Egin", al polígo Eziago de 
Hernani. Amb aquesta iniciati¬ 
va es volia denunciar el tanca¬ 
ment, fa una dècada, d"’Egin" 
i Egin Irratia, així com la 
clausura d’altres mitjans com 
“Euskaldunon Egunkaria” o 
“Ardi Beltza". La caravana, for¬ 
mada per uns 40 vehicles, va 
arribar a l’antiga seu d”’Egin" 
fent sonar els clàxons. Una veg¬ 
ada allí, la ex treballadora 
d’Egin Irratia, Ixiar Arteaga, va 
llegir un comunicat en nom de 
totes, en el qual recordava 
que: «el 15 de juliol de 1998 és 
una data assenyalada en la 
història contemporània euro¬ 
pea de la conculcació del 
dret a la lliure expressió, ja que, 
a dia d’avui, es compleixen 
deu anys des que centenars 
de policies van penetrar en les 
instal·lacions d”’Egin” i Egin 
Irratia i, per força, van silenciar 
per a sempre ambdós mitjans 
de comunicació. El diari ‘Egin’ 
va donar nous aires al panora¬ 
ma basc dels mitjans de comu¬ 
nicació, no només perquè va 
treure a la llum realitats fins a 
llavors ocultades, sinó perquè 
va obligar a altres mitjans, 
inclosos els que havien crescut 
a l’ombra del franquisme, a 
prestar-los també atenció. Al 
llarg de 21 anys, van ser molts 
els intents per fer callar aquella 
veu dissident, la veu dels sense 
veu.» Contra-lnfos 15/7/08 


Decreixement 

Trobada de moviments 
socials pel decreixement 


Bages.- Entre 250 i 300 persones 
de diferents pobles del territori 
català i de diverses lluites 
socials es van trobar els passats 
5 i 6 de juliol a les masies de Cal 
Cases i Cal Clapés amb l'ob¬ 
jectiu de reflexionar i compartir 
eines i experiències entorn el 
decreixement. La trobada era 
convocada pel col·lectiu 
temps de re-voltes que aquests 
mesos passats ha fet una 
marxa en bici pel decreixe¬ 
ment. Els debats es van pro¬ 
posar al voltant de diferents 
àrees de treball (autogestió de 
l’habitatge, autonomia alimen¬ 
tària, coneixements i educació 
lliure, aigua, economia contra- 
hegemònica, energia i trans¬ 
port, mitjans de comunicació, 
relació camp i ciutat, model 
territorial i defensa del territori. 


estratègies front el poder 
polític i de decreixement a niv¬ 
ell local, relacions socials i vida 
comunitària). Després de 
debats del dissabte, el diu¬ 
menge es va fer un plenari on 
van sortir algunes propostes 
concretes. Tot i així, poc debat 
conjunt es va donar i van sortir 
dubtes sobre la necesitat de 
"crear un moviment ampli" 
entorn el decreixement. Gent 
d'alguns col·lectius aclaria que 
això del decreixement no es 
posa en marxa ara sino que fa 
temps que un munt de pro¬ 
jectes caminen en aquesta 
direcció i que sí que són bones 
les trobades per continuar 
intercanviant coses i que surtin 
noves propostes i crear nous 
llaços. 

Lluites d’arreu 

Aturat el TAV a Brennero 


Brennero/Itàlia.- La iniciativa 
ciutadana STOP-BBT de Prati di 
Vizze/ Wiesen-Pfitsch ha acon¬ 
seguit un gran exit, ja que han 
aconseguit cancel -lar les obres 
del "tunel persiana" que 
s’havien de realitzar a la zona y 
que formen part del Tunel de 
base de Brennero (BBT). El BBT 
es un túnel ferroviari projectat 
a través del Pas de Brennero, a 
la zona més baiza dels Alps, i 
que ha de conectar la ciutat 
austríaca d' Innsbruck amb la 
italiana Fortezza. Si aquest 
túnel es construeix, tindrà una 


longitut de 55km., i serà el 
segon més llarg del món. 
Aquesta petita però important 
victòria ha estat possible grà¬ 
cies a la resistència local, on 
s’hi ha vinculat la major part 
del poble, així com al suport 
d’altres pobles de la zona i 
comptant sempre amb l’a- 
sistència de gent de la resta 
del Tirol del Sud, del Trentino i 
del Tirol del Nort, a Àustria. La 
iniciativa STOP-BBT considera 
que tot i aquest èxit, la lluita no 
s’ha acabat. 

ESPAI OBERT - C/VIOLANT D’HONGRIA, 71, 1 R - 
<M> PLAÇA DE SANTS - DIMARTS A LES 18l·l 

Oficina d’Okupació 























